মো: তৈয়বুর রহমান ঃ বিগত নির্বাচনে ভোটের দিক থেকে দ্বিতীয় অবস্থানে ছিলেন জেলা স্বেচ্ছাসেবক দলের যুগ্ম আহবায়ক মো: তৈয়বুর রহমান। গত নির্বাচনে তাকে দলীয় মনোনয়ন না দেয়ায় তিনি ছিলেন বিদ্রোহী প্রার্থী। এবার তিনি দলীয় মনোনয়ন চান। গতবার যেহেতু বিএনপির ঘোষিত প্রার্থীর চেয়ে বেশি ভোট পেয়েছিলেন সেহেতু এবার তার দলীয় মনোনয়ন প্রাপ্য বলেও উল্লেখ করেন। তার মতে ওয়ার্ডে বৃষ্টির সময় প্রচন্ড জলাবদ্ধতার সৃষ্টি হয়। অন্যান্য ওয়ার্ডের ন্যায় এ ওয়ার্ডেও মশার উপদ্রব রয়েছে। বিভিন্ন পয়েন্টে মাদক বিক্রি হয় বলেও জানান তিনি। রাস্তাঘাটও খুব যে একটা ভাল তাও নয়। ড্রেন অপরিষ্কার ও জলাবদ্ধতার কারণে সিটি কর্পোরেশনের নাগরিক হিসেবে এ ওয়ার্ডের বাসিন্দারা যথাযথ নাগরিক সুবিধা ভোগ করতে পারছে না বলেও জানান তিনি। তিনি নির্বাচিত হলে মাদকের বিরুদ্ধে সামাজিক প্রতিরোধ গড়ে তুলবেন বলে প্রতিশ্রুতি দেন। মাদক বিক্রেতা ও সেবীদের সামাজিকভাবে বয়কট করা হবে। এক কথায় নাগরিক সুবিধা যতটুকু দেয়া দরকার সেটুকুই দেয়া হবে বলেও তিনি জানান।